આ બાબતે ફરિયાદ કરતાં એક સ્થાનિક રહેવાસીએ મિડ-ડે LOCALને જણાવ્યું હતું કે ‘અમારી ચાલમાં ગેરકાયદે સ્ટૉલવાળાઓને કારણે ન્યુસન્સ વધી ગયું છે. અહીં પાસે જ ગાર્મેન્ટ્સની ફૅક્ટરી આવેલી છે. ત્યાં કામ કરતા વર્કરો સૅન્ડવિચવાળા કે દાબેલીવાળા પાસે અડ્ડો જમાવીને પસાર થતી મહિલાઓની ટીળખ કરતા હોય છે અને આખો રસ્તો બ્લૉક કરી દે છે. ફૂડ-સ્ટૉલવાળાઓને કંઈ કહેવા જઈએ તો ચાકુ બતાવીને અમને ધમકી આપે છે. અમે પાંચ-પાંચ વખત સુધરાઈને ફરિયાદ કરી છે, પરંતુ હજી સુધી અમારો પ્રૉબ્લેમ સૉલ્વ થયો નથી. સવારથી લઈને મોડી રાત સુધી ગેરકાયદે સ્ટૉલવાળાઓ અડ્ડો જમાવીને બેસતા હોવાથી રાતે યુવતીઓ ત્યાંથક્ષ પસાર થતાં ડરતી હોય છે. આ લોકો ત્યાંથી પસાર થતી યુવતીઓ પર કમેન્ટ થતી હોય છે અને ખુલ્લેઆમ તેમની છેડતી કરતા હોય છે. સુધરાઈ તેમની વિરુદ્ધ કોઈ જ ઍક્શન લેતી ન હોવાને કારણે આ લોકોની હિંમત વધી ગઈ છે. મહિલાઓ તથા યુવતીઓની સેફ્ટીનો વિચાર કરીને સુધરાઈ અહીં ગેરકાયદે સ્ટૉલવાળાઓ વિરુદ્ધ કડક કાર્યવાહી કરે અને તેમને કાયમ માટે હટાવી દે એ ખૂબ અનિયાર્ય છે.’